Ζόρζορ

Το Ζόρζορ (αγγλ. Zorzor) είναι κωμόπολη στην Κομητεία Λόφα της βόρειας Λιβερίας, στη Δυτική Αφρική, με πληθυσμό 5.577 κατοίκους σύμφωνα με εκτίμηση του 2008, που την καθιστά τον δεύτερο μεγαλύτερο οικισμό σε όλη την κομητεία. Είναι παραμεθόριος οικισμός, καθώς απέχει 5 χιλιόμετρα σε ευθεία γραμμή από τα σύνορα Λιβερίας-Γουινέας, ενώ απέχει 222 χιλιόμετρα σε ευθεία γραμμή βορειοανατολικά από την πρωτεύουσα της χώρας Μονρόβια (μία εβδομάδα δρόμος με τα πόδια). Η κωμόπολη είναι κτισμένη σε μέσο υψόμετρο περί τα 460 μέτρα πάνω από την επιφάνεια της θάλασσας.

Το Ζόρζορ είναι περιφερειακός εμπορικός κόμβος για τα γεωργικά προϊόντα όπως το ρύζι, η μανιόκα, ο ανανάς, το φοινικέλαιο και οι φοινικοπυρήνες. Οι κυριότερες εθνοτικές ομάδες του πληθυσμού της κωμοπόλεως είναι οι Κπέλε και οι Λόμα. Στο Ζόρζορ υπάρχουν νοσοκομείο της αμερικανικής λουθηρανικής Εκκλησίας (που ανεγέρθηκε το 1924), και εργαστήριο χειροτεχνίας, ενώ κατά το παρελθόν λειτουργούσε λεπροκομείο. Οι εντόπιοι ήταν αρχικώς δύσπιστοι απέναντι στις μεθόδους της Δυτικής ιατρικής, αλλά τελικώς μεταπείσθηκαν μετά από 31 ετών προσπάθειες της Έστερ Μπέικον, μιας Αμερικανίδας νοσοκόμας«Zɔsɔ Sale Pɛrɛi a Kɛ́ a Koraɔ 50 / Zorzor Hospital 50 Years Old», Kpɛlɛɛ Worɛ-woo-ŋa/The Kpelle Messenger, τόμ. 19.1-2 (έτος 1975) που εργάσθηκε στο νοσοκομείο από το 1941 μέχρι τον θάνατό της το 1972.

Παραπομπές

Ζορζορ